|  |  |
| --- | --- |
| Referat | Generalforsamling i grundejerforeningen Gladsaxe Møllepark |
| Tid: 24. maj 2011 | Sted: Telt på boldbanen | Fremmødte: PH1, PH6, PH9, PH12, PH15, PH16, PH22, PH24, PH26, PH30, PH32, PH42, PH44, PH50, PH52MSA10, MSA20, MSA22 MM28, MM30, MM32  |
| Dagsorden: | 1. Valg af dirigent
2. Valg af referent
3. Formandens beretning
4. Orientering om vandledningssagen. (Ole Kastbjerg/Allan Aastrup)
5. Orientering om legeplads (Allan Aastrup/Jens Henriksen)
6. Kontingent uændret (kr. 650,00 årligt)
7. Regnskab (Helene Øllgaard)
8. Indkomne forslag
 |
|  | **Forslag fra bestyrelsen:**1. Ændring af Vedtægternes punkt 3.5.4
2. Ændring af Vedtægternes punkt 5.10.3

**Forslag fra medlemmerne:**1. Postkasser
2. Udvidelse af skur
3. Snefejemaskine
4. Beskæring/fældning af træer på lille lejeplads
5. Olsens Plads
6. Legeplads
 |
| **Forslag fra bestyrelsen om afholdelse af arbejdsdage og sommerfest 2011/12:** |
| Lørdag 18. juni 2011:Søndag 4. sept. 2011:Søndag 20. nov. 2011:Søndag 8. april 2012:Lørdag 16. juni 2012: | SommerfestRengøringRengøringRengøringSommerfest |
| 1. Valg til bestyrelse

På valg er :Leif Albrechtsen – GenopstillerCarsten Sørensen – Genopstiller ikkeJens Henriksen – Genopstiller ikke.1. Eventuelt
 |

|  |  |
| --- | --- |
| Ad. 1 | Kira PH24 |
| Ad. 2 | Maj-Britt PH50 |
| Ad. 3 | Formanden indledte sin beretning med at erindre om tilmelding til sommerfesten den 18. juni 2011, hvor temaet er ”Oktoberfest”. * Efter flytning af generalforsamlingen til maj måned, forventes den fremover at blive afholdt i foreningens telt på boldbanen, det er derfor glædeligt, at det nye tidspunkt og de nye omgivelser resulterer i flere fremmødte.
* 3 nye er flyttet ind i GGM i PH 1, 32, 52 – Velkommen til foreningen. Bestyrelsen har udarbejdet en ny velkomstfolder, som er udleveret til de nye og fremover vil blive udleveret til alle nyindflyttere. Folderen vil blive lagt på foreningens hjemmeside, så alle kan se den.
* Fastelavnsfesten forløb fint med godt (men køligt) vejr. Den lille tønde skulle traditionen tro hjælpes lidt på vej, mens de store tønder (også traditionen tro) blev slået ned meget hurtigt. Der blev serveret fastelavnsboller og kakao til alle og de voksne fik suppleret drikken med ”en lille en”.
* Egetræet på den store legeplads har ladet livet. Stammen flækkede og måtte sikres, indtil den endelige fældning kunne foretages.
* Sidste års sommerfest der blev afholdt under temaet ”Afrika” blev velsignet med godt vejr, så hele programmet forløb med højt humør. Skattejagt om formiddagen og volleyball om eftermiddagen. Igen i år gik sejren i den sindsoprivende volleyballkamp til Vejene. Diverse priser blev uddelt under festlige former senere på aftenen.
* Sct. Hans aften viste sig fra sin bedste side med godt vejr og den store grill blev tændt og der blev hygget og grillet til sent ud på aftenen.
* Et lille opråb til de medlemmer der benytter de forskellige redskaber mv. i skuret. Husk at meddele bestyrelsen, når der er noget der går i stykker og husk også at rengør både trailer og redskaber efter brug. Man må også meget gerne give græsslåmaskinen lidt olie, hvis den trænger. Den gamle græsslåmaskine er gået i stykker, så Klaus (PH9) har været så venlig at donere en eldrevet græsslåmaskine til GGM - Tak for det. Foreningens højtryksrenser er gået i stykker og bestyrelsen har ikke umiddelbart fundet anledning til at købe en ny. Hvis der er flere medlemmer, der er af en anden mening, så må de meget gerne fremsætte forslag om indkøb af en ny.
* Der har været fin tilslutning til rengøringsdagene, hvilket bestyrelsen sætter stor pris på og håber fortsætter.
* Legepladsudvalget er startet renoveringen af den lille legeplads. Der er etableret faldunderlag ved gyngestativet og den store sandkasse er fjernet. Der har imidlertid ikke været så stor tilslutning som forventet, hvorfor forældre til børnene, der benytter den lille legeplads, opfordres til at melde sig, når der skal tages fat på næste etape af renoveringen. Orientering fra legepladsudvalget under punkt 5.
* Vandledningssagen uddybes under punkt 4.
* Klaus (PH 9)holder hjemmesiden opdateret – tak for det. Alle opfordres til at tjekke om deres navn, e-amil, tlf.nr, hjmmeboende børn stemmer med de aktuelle forhold. Klaus kontaktes vedrørende ændringer til listen.

Formanden afsluttede sin beretning med at takke bestyrelsen for godt samarbejde i det forløbne år.Formandsberetningen blev godkendt af generalforsamlingen. |

|  |  |
| --- | --- |
| Ad. 4 | Allan Aastrup opsummerede vandledningssagen i korte træk: Flere af husrækkerne i GGM har hovedvandledningen liggende inde på eget matrikel. GGM har afholdt udgiften, for så vidt angår reparation af brud på hovedvandledningen, mens udgifter til reparation af brud på stikledningen, er blevet afholdt af den enkelte grundejer (eller dennes forsikring). For at være sikker på at der blev henlagt tilstrækkelige midler til dækning af rørbrud, så har GGM for år tilbage øremærket en mindre del af kontingentet til en ”vandrørsfond”. Der har været drøftelser mellem kommune, GGM og Nordvand om overtagelse de respektive vandledninger. Nordvands bestyrelse har endelig truffet beslutning om overtagelsen, men det er endnu ikke bekendtgjort skriftligt overfor de berørte grundejere. Vi kan nok forvente, at der går lidt tid, før vi får beslutningen på skrift, men selve overtagelsen er på plads. Ved et rørbrud på de berørte vandledninger skal Nordvand kontaktes. Hvis der opstår problemer i den anledning, så kontaktes GGMs bestyrelse.Det er besluttet, at den føromtalte ”vandrørsfond” fastholdes indtil Nordvand har udsendt skriftlig bekræftelse på overtagelsen.En fra forsamlingen spurgte om, der er nogen, der holder Nordvand til ilden, så sagen kan afsluttes. GGMs bestyrelse lovede at opfordre Ole til at holde snor i sagens gang. |
| Ad. 5 | Jens Henriksen orienterede om Legepladsudvalgets arbejde:Der er ryddet ved gyngestativet, hvorefter faldunderlag er etableret. Gynge til de små, er flyttet over på den anden side af stativet. Det er hensigten, at der skal etableres et område (hvor den gamle sandkasse var placeret) med legeredskaber til de små børn. Dette område skal også have faldunderlag.I den forbindelse søges der om yderligere midler (punkt 8h), således næste etape kan igangsættes – godkendte legeredskaber og faldunderlag er meget dyrt. Der var i den forbindelse lidt drøftelse af, om der kan etableres billigere faldunderlag. Dette har været undersøgt og alternativet er noget specielt grus der ikke ”pakker sig sammen” og bliver hårdt, men dette er fravalgt, idet områdets katte vil benytte det som toilet. Da GGMs legepladser er åbne og kan benyttes af udefrakommende, så er der krav om, at der skal etableres faldunderlag, når legeredskaber er 50 cm eller højere. Allan Aastrup opfordrede til at nogle flere småbørnsforældre melder sig, ikke kun til legepladsudvalget, men også til selve arbejdsdagene. Der har, som tidligere nævnt, ikke været imponerende fremmøde på de afholdte arbejdsdage. |
| Ad. 6 | Generalforsamlingen var enige om at fastholde kontingentet på 650 kr.  |
| Ad. 7 | Regnskabet blev gennemgået af kasserer Helene Øllgaard.* Under posten ”indkøb - Pavillon” blev det oplyst, at den indkøbte pavillon kan lånes af GGMs medlemmer.
* Posten uspec. udgift er en positiv difference, der skyldes den sene kasseopgørelse. Kassereren vil være opmærksom på at opgøre kassebeholdningen ved regnskabsårets afslutning næste år.

Allan Aastrup oplyste, at posterne på fældning af det store egetræ og indkøb af ny græsslåmaskine ligger over bestyrelsens økonomiske råderum, men da begge udgifter anses som nødvendige og uopsættelige, så håber bestyrelsen på tilgivelse for den ”kriminelle” handling.Generalforsamlingen godkendte regnskabet. |

|  |  |
| --- | --- |
|  | Forslag fra bestyrelsen |
| Ad. 8a | Vedtægtsændring blev godkendt. |
| Ad. 8b | Vedtægtsændring blev godkendt |
|  | De fremsatte forslag til rengøring og sommerfester blev godkendt |
|  | Forslag fra medlemmerne |
| Ad. 8c | Det blev besluttet, at nedsætte et postkasseudvalg til at se på muligheder, priser, modeller mv. (obs! Udgifter mv. i forb. med de nye postkasseregler er for egen regning)Udvalget består af:Pia PH44Kira PH24Karen PH38 |
| Ad. 8d | Det blev besluttet at bevilge **3.500 kr.** til udvidelse af skuret som foreslået. ”Boblen” på taget kan etableres, hvis den holdes inden for beløbsrammen.Indkøb af borde og stole afventer og kan besluttes på et senere tidspunkt. |
| Ad. 8e | Efter afstemning blev forslaget ikke godkendt(1 stemte for og resten imod forslaget) |
| Ad. 8f | Der var en del drøftelse af fældning/beskæring af træer på lille legeplads. Der var dog udbredt enighed om, at man må lytte til de grundejere, der er umiddelbart berørt, og at der ved fældning skal genbeplantes. Det var enighed om, at der skal fældes/beskæres, og at Bo udarbejder en plan, der bl.a. indeholder beskrivelse af fældning/beskæring af konkrete træer, tidsplan, nabohøring, priser mv. Denne plan kan herefter blive forelagt og behandlet på næste års generalforsamling.(3 stemte imod og resten for forslag 1 – forslag nr. 2 og 3 faldt dermed) |
| Ad. 8g | Forslaget blev diskuteret og det blev besluttet, at etablering af ”voksenområde” på Olsens Plads er en god ide, dog inden for de eksisterende rammer. Der var således ikke stemning for inddragelse af en mindre del af boldbanen. Ved etablering af en bålplads, er der nogle brandmyndighedskrav der skal overholdes – og dette giver nogle udfordringer på den begrænsede plads. Der fremkom desuden en del bekymring over kombinationen af åben ild og små børn. Forslag om etablering af bålplads blev derfor ikke godkendt.Generalforsamlingen besluttede, at Liselotte kan arbejde videre med forslaget. Såfremt forslaget kan holdes indenfor bestyrelsens beslutningskompetence, så kan bestyrelsen vælge at iværksætte det – ellers må en detaljere plan med priser og plantegning forelægges næste års generalforsamling. |
| Ad. 8h | En grundejer efterlyste en overordnet plan for renovering af legepladserne, således at man derved også får et overblik over, hvor meget der skal bruges på dette område. Legepladsudvalget mener dog, at det kan være vanskeligt at langtidsplanlægge. De regner dog med, at de ved næste års generalforsamling vil søge yderligere 15.000 kr. før renoveringen af den lille legeplads kan anses som tilendebragt. Lejepladsudvalget anførte, at gode og vedligeholdte legepladser har meget stor værdi i hussalgssituationer.Generalforsamlingen besluttede at bevilge **15.000 kr.** til legeredskaber og faldunderlag til legepladsudvalget, der er ved at renovere den lille legeplads. Udvalget oplyste, at der formodentlig vil fremkomme ansøgning/forslag om yderligere midler til renovering i de kommende år, da godkendte legeredskaber og faldunderlag er meget dyrt.( 2 stemte imod og resten stemte for) |

|  |  |
| --- | --- |
| Ad. 9 | Følgende blev valgt til bestyrelsen:Kristina PH9Pierre PH6 |
| Evt. | Peter PH30 forslog etablering af vejbump før garagerne. Det blev besluttet, at han undersøger priser mv. nærmere, så det kan fremlægges som forslag til næste års generalforsamling.Jens H. mente, at vi burde overveje, at opsætte gadespejl ved garagerne, idet det er vanskeligt at have overblik over børn og andet godtfolk, der kommer ud derfra.Maria PH12 spurgte om man ikke kunne overveje at flytte skiltet med ”legende børn” hen i starten af Peder Hessels Vej. Skiltet har tidligere været placeret der, men var gentagne gange overmalet med graffiti, hvorfor det blev flyttet. Allan Aastrup opfordrede til, at alle husker at parkere mere hensynsfuldt.Husk også at rydde op på bagstien – den må ikke bruges til opbevaring af ting og/eller affald.Bestyrelsen opfordres desuden til at gennemgå de forslag der indkommer til generalforsamlingen og sikre, at der er tilstrækkelig oplysninger til, at generalforsamlingen kan vurdere forslaget og sætte det til afstemning. Bestyrelsen blev i den forbindelse opfordret til at udarbejde en forslagsskabelon og lægge den på foreningens hjemmeside.Man bør måske se på om bestyrelsens rådighedsbeløb skal hæves og evt. pristalsreguleres. |